Babelscape/SREDFM huggingface dataset:
Δουκάγγιος

Ο Δουκάγγιος (Charles du Fresne, sieur du Cange ή Du Cange, 18 Δεκεμβρίου 1610 – 23 Οκτωβρίου 1688) ήταν διακεκριμένος Γάλλος φιλόλογος και ιστορικός του Μεσαίωνα και της Βυζαντινής Αυτοκρατορίας. 

Λαμβάνοντας τη μόρφωσή του από Ιησουίτες, ο Δουκάγγιος σπούδασε νομική και άσκησε το επάγγελμα για αρκετά χρόνια πριν αναλάβει αξιώματα. Έγραψε λεξικά για τη μεσαιωνική λατινική και την ελληνική γλώσσα, το τρίτομο "Glossarium mediae et infimae Latinitatis"(1678) και το "Glossarium mediae et infimae Graecitatis".

Κατηγορία:Γάλλοι φιλόλογοι
Κατηγορία:Γλωσσολογία
Κίμων Φράιερ

Ο Κίμων Φράιερ ("Kimon Friar", 1911 – 26 Μαΐου 1993) ήταν Έλληνας φιλόλογος, μεταφραστής, καθηγητής πανεπιστημίου. Το πραγματικό του όνομα ήταν Κίμων Καλογερόπουλος. Γεννήθηκε στο Καλόλιμνο της Προποντίδας της Μικράς Ασίας και σε νεαρή ηλικία μετοίκησε με την οικογένειά του στην Αμερική. Σπούδασε στο Ινστιτούτο Τέχνης του Σικάγου και στα Πανεπιστήμια Γέιλ και Ουισκόνσιν. Διατέλεσε καθηγητής στο Κολέγιο Αντέλφι, στο Κολέγιο Άμερστ και στο Πανεπιστήμιο της Νέας Υόρκης, ενώ υπήρξε επισκέπτης καθηγητής σε πολλά πανεπιστήμια και ιδρύματα στην Αμερική και την Ελλάδα. Με το μεταφραστικό του έργο, στο οποίο ανήκουν η Οδύσσεια του Καζαντζάκη και πλήθος ποιητικών συλλογών από διακεκριμένους Έλληνες ποιητές (Σαχτούρης, Ρίτσος, Ελύτης κ.ά.), συνέβαλε ιδιαίτερα στη διάδοση των ελληνικών γραμμάτων στο εξωτερικό. Το 1975 τιμήθηκε με το βραβείο Ακαδημίας Αθηνών για την προσφορά του και το 1977 του δόθηκε το βραβείο της Επιτροπής Ουράνη για τη διάδοση της νεότερης ελληνικής ποίησης στο εξωτερικό.
Χόλυγουντ

Το Χόλυγουντ, Χόλλυγουντ ή Χόλιγουντ (αγγλικά: Hollywood) είναι περιοχή της πόλης του Λος Άντζελες στην πολιτεία της Καλιφόρνιας. Λόγω της φήμης και της ταυτότητάς του ως ιστορικό κέντρο στούντιο κινηματογράφου, η λέξη "Χόλυγουντ" χρησιμοποιούνταν συχνά ως συνώνυμο για την αμερικανική βιομηχανία ταινιών και τηλεόρασης.

Πολλά ιστορικά θέατρα του Χόλυγουντ χρησιμοποιούνται για τις πρεμιέρες αρκετών ταινιών αλλά και άλλων παραστάσεων. Είναι ένας δημοφιλής προορισμός για τη καλή νυχτερινή ζωή και τον τουρισμό, ενώ επίσης εκεί βρίσκεται η Λεωφόρος της Δόξας στο Χόλυγουντ (Walk of Fame). Είναι ο δρόμος του οποίου το πεζοδρόμιο είναι διακοσμημένο με περισσότερα από 2600 αστέρια πάνω στα οποία αναγράφονται τα ονόματα γνωστών προσωπικοτήτων του κινηματογράφου.

Ο πληθυσμός της περιοχής υπολογίζεται ότι είναι 300.000.
Ιωάννης Γρίβας

Ο Ιωάννης Γρίβας (23 Φεβρουαρίου 1923 - 27 Νοεμβρίου 2016) ήταν Έλληνας δικαστικός, πρώην πρόεδρος του Αρείου Πάγου, ο οποίος διετέλεσε υπηρεσιακός πρωθυπουργός της Ελλάδας από τις 12 Οκτωβρίου έως τις 23 Νοεμβρίου 1989.
Θέατρο Ντόλμπι

thumbnail|200px|Το θέατρο Κόντακ.

Το Θέατρο Ντόλμπι, προηγουμένως γνωστό ως Θέατρο Κόντακ (Αγγλικά: Dolby Theatre) είναι θέατρο στην περιοχή Χόλυγουντ του Λος Άντζελες. 

Από το άνοιγμά του στις 9 Νοεμβρίου του 2001, το θέατρο είναι το "σπίτι" των βραβείων Όσκαρ, η απονομή των οποίων έλαβε χώρα για πρώτη φορά στο θέατρο αυτό το Μάρτιο του 2002 και από τότε έγινε η μόνιμη στέγη τους. 

Το θέατρο σχεδιάστηκε συγκεκριμένα με γνώμονα τα βραβεία Όσκαρ. Έχει χωρητικότητα 3.400 θέσεων και η σκηνή είναι μία από τις μεγαλύτερες στις Ηνωμένες Πολιτείες , 120 πόδια (περίπου 40 μέτρα) μήκος και 75 πόδια (περίπου 25 μέτρα) πλάτος. Στο πίσω μέρος της σκηνής είναι κατασκευασμένο ένα γραφείο τύπου που μπορεί να φιλοξενήσει μέχρι 1.500 δημοσιογράφους. 

Το θέατρο επιχορηγείται από την εταιρία Κόντακ (Kodak), η οποία κατέβαλε 75 εκατομμύρια δολάρια για να συνδέσει το όνομά της με το κτήριο. Ανήκει στην πόλη του Λος Άντζελες και νοικιάζεται από την Αμερικανική Ακαδημία Κινηματογραφικών Τεχνών και Επιστημών για την νύχτα των Όσκαρ. Στη αίθουσα εισόδου του θεάτρου πλαισιώνεται μια στήλη που αναγράφονται οι νικητές των Βραβείων Όσκαρ στην κατηγορία καλύτερης ταινίας από το 1928.

Το υπόλοιπο του έτους το θέατρο χρησιμοποιείται για συναυλίες με αρκετούς γνωστούς τραγουδιστές, για μιούζικαλ που έχουν παιχτεί στο Μπρόντγουέι και για εκδηλώσεις όπως τα βραβεία ESPY για την ανάδειξη καλύτερων αθλητών της χρονιάς, για τον τελικό του "American Idol" και για την παρουσίαση και προώθηση της παιχνιδομηχανής Wii από την Nintendo.
Γρηγόριος Ξενόπουλος

Ο Γρηγόριος Ξενόπουλος (9 Δεκεμβρίου 1867 − 14 Ιανουαρίου 1951) ήταν Ζακυνθινός μυθιστοριογράφος, δημοσιογράφος και συγγραφέας θεατρικών έργων. Διετέλεσε αρχισυντάκτης στο θρυλικό πια περιοδικό, "Η Διάπλασις των Παίδων", κατά την περίοδο 1896 - 1948. Κατά την αρχισυνταξία του Ξενόπουλου στο περιοδικό ήταν και ο βασικός του συντάκτης. Είναι χαρακτηριστική η υπογραφή του "Σας ασπάζομαι, Φαίδων", που χρησιμοποιούσε στις επιστολές που υποτίθεται έστελνε στο περιοδικό.
Ήταν ο ιδρυτής και εκδότης του περιοδικού "Νέα Εστία", το οποίο εκδίδεται ακόμα και σήμερα. Το 1931 έγινε ακαδημαϊκός. Μαζί με τους Παλαμά, Σικελιανό και Καζαντζάκη ίδρυσε την "Εταιρεία Ελλήνων Λογοτεχνών", της οποίας ήταν και πρώτος πρόεδρος (1934-37).
Θώρα Μπερτς

Η Θώρα Μπερτς ("Thora Birch", 11 Μαρτίου 1982) είναι Αμερικανίδα ηθοποιός. H Θώρα είναι επίσης πρώην παιδί-αστέρας, ως πρωταγωνίστρια σε επιτυχίες της δεκαετίας του '90 όπως "Now and Then (Αξέχαστες Μέρες)", "Hocus Pocus (Χόκους Πόκους: Οι Τρεις Μάγισσες)" και το "Monkey Trouble (Μαϊμουδομπελάδες)".

Η Θώρα ξεκίνησε να παίζει σε ωριμότερες ταινίες το 1999 με την μεγάλη επιτυχία "American Beauty" και απέσπασε κριτικούς επαίνους για τον πρωταγωνιστικό της ρόλο στην ταινία του 2001 "Ghost World (Φαντάσματα εφηβείας)".

Το μικρό της όνομα είναι μορφή του ονόματος Θωρ, Θεού του ουρανού και της βροντής στη Σκανδιναβική μυθολογία.
Κηφισιά

H Κηφισιά είναι δημοτική ενότητα και ιστορική έδρα του Δήμου Κηφισιάς στο Βόρειο Τομέα του Αθηναϊκού Πεδίου, με 47.332 κατοίκους σύμφωνα με την απογραφή του 2011. 

Η περιοχή είναι γνωστή για την εμπορική της αγορά, την άρτια ρυμοτομία, την ιδιαίτερη αρχιτεκτονική των σπιτιών και των καταστημάτων, τους επιβλητικούς πυργίσκους και την αγάπη των κατοίκων της για την ανθοκομία. Το εμπορικό κέντρο καλύπτεται από ένα εκτενές δίκτυο πεζοδρόμων και ποδηλατοδρόμων και ο συνοικισμός απλώνεται από την Πάρνηθα και τον Κηφισό ποταμό έως το Πεντελικό.

Τμήμα της Κηφισιάς έχει χαρακτηριστεί παραδοσιακός οικισμός.
Κόρτο Μαλτέζε

thumb|right|

Ο Κόρτο Μαλτέζε είναι φανταστικός ήρωας κόμικς του Ούγκο Πρατ και πρωταγωνιστής της ομώνυμης σειράς βιβλίων κόμικς.
Χόσνι Μουμπάρακ

-->
}}
thumb|right|Ο πρώην Πρόεδρος της Αιγύπτου Χόσνι Μουμπάρακ 
Ο Χόσνι Σαΐντ Μουμπάρακ (Muhammad Hosni Sayid Sayid Ibrahim Mubarak, στα αραβικά: محمد حسني سيد سيد إبراهيم مبارك , κοινά γνωστός με το όνομα Hosni Mubarak, αραβικά حسني مبارك και Husnī Mubārak), (4 Μαΐου 1928 -25 Φεβρουαρίου 2020) ήταν πολιτικός της Αιγύπτου και ο 4ος πρόεδρος της χώρας από το 1981 ως το 2011. Ήταν παντρεμένος με την Σούζαν Θάμπετ ("Suzanne Thabet") και είχε δυο γιους, τον Άλαα και τον Γκαμάλ, καθώς επίσης και δυο εγγόνια. Κυβέρνησε την χώρα του επί 30 συναπτά έτη. Το 2008 τιμήθηκε με το Βραβείο Νεχρού για την Διεθνή Κατανόηση, από την πρόεδρο της Ινδίας, Πρατίμπχα Πατίλ. Από τις 25 Ιανουαρίου 2011 ως τις 11 Φεβρουαρίου του ίδιου χρόνου, ο Μουμπάρακ αντιμετώπισε μια λαϊκή εξέγερση εναντίον του, που είχε ως αποτέλεσμα τον εξαναγκασμό του σε παραίτηση και την παράδοση της εξουσίας στον στρατό.
Λεωκόριον

Το Λεωκόριον ή Λεωκόρειον ήταν ιερό, το οποίο οι Αθηναίοι είχαν αφιερώσει στην Πραξιθέα, τη Θεόπη και την Ευβούλη, τις τρεις θυγατέρες του ήρωα βασιλιά της Αττικής, Λεώ. Οι τρεις γυναίκες θυσιάστηκαν για να σωθεί η πόλη από τον λιμό. Βρισκόταν πολύ κοντά στο Βωμό των Δώδεκα Θεών, ενώ η κατασκευή του χρονολογείται στο τρίτο τέταρτο του 5ου αιώνα π.Χ..

Βρισκόταν στον Κεραμεικό σύμφωνα με τον Θουκυδίδη (Α΄ 20). Σύμφωνα με τον Δημοσθένη το Λεωκόριον βρισκόταν «εν μέσω τω Κεραμεικώ, εν αγορά και εγγύς των Πυθοδώρου», δηλαδή στο βόρειο ήμισυ της αγοράς, στην οδό από όπου περνούσαν οι πομπές στα παλαιότερα χρόνια.

Το Λεωκόρειο χρησιμοποιούνταν τουλάχιστον από τα τέλη του 6ου αιώνα. π.Χ., μιας και σε αυτό το σημείο τοποθετεί ο Θουκυδίδης την δολοφονία του Ιππάρχου από τους Αρμόδιο και Αριστογείτονα το 514 π.Χ.. Είναι επίσης γνωστό, πως μετά τη δολοφονία, στο σημείο στήθηκαν ανδριάντες, προς τιμήν αυτών των δύο τυρρανοκτόνων. Στα τέλη του 4ου αιώνα. π.Χ. η λειτουργεία του Λεωκόρειου έπαψε, όμως υπάρχουν ενδείξεις για συνέχιση της λατρείας και σε μεταγενέστερες περιόδους.
Οπτοηλεκτρονική

Η οπτοηλεκτρονική (Opto-electronics) ή οπτικοηλεκτρονική (optical electronics) είναι ο κλάδος της φυσικής και της ηλεκτρονικής που ασχολείται με διατάξεις στερεάς κατάστασης για την παραγωγή, διαμόρφωση, εκπομπή και ανίχνευση ηλεκτρομαγνητικής ακτινοβολίας στο υπεριώδες, υπέρυθρο και ορατό τμήμα του φάσματος. Επομένως, το αντικείμενο της Οπτοηλεκτρονικής είναι η μελέτη και η εφαρμογή ηλεκτρονικών διατάξεων και εξαρτημάτων που αλληλεπιδρούν με το φως. 
Ο όρος "φως", εκτός από το ορατό περιλαμβάνει και τις αόρατες μορφές ακτινοβολίας όπως οι ακτίνες γ, οι ακτίνες Χ, την υπεριώδη και την υπέρυθρη.

Οι οπτοηλεκτρονικές διατάξεις είναι ουσιαστικά οπτο-ηλεκτρικοί ή ηλεκτρο-οπτικοί μορφοτροπείς (transducers) που μετατρέπουν την οπτική ακτινοβολία σε ηλεκτρικό σήμα και το αντίστροφο. 
Η οπτοηλεκτρονική βασίζεται στην κβαντική μηχανική, και συγκεκριμένα στα φαινόμενα που συνοδεύουν την πρόσπτωση του φωτός πάνω σε ημιαγωγά υλικά, μερικές φορές υπό την επίδραση ηλεκτρικού πεδίου.

Το τμήμα της οπτοηλεκτρονικής που ασχολείται με τη μετάδοση σημάτων μέσω του φωτός, και συγκεκριμένα με τις οπτικές ίνες, διατάξεις λέιζερ, κτλ, είναι γνωστό και ως φωτονική.

* Οι φωτοηλεκτρικοί ή κβαντικοί φωτοφωρατές βασίζονται σε διάφορες μορφές του φωτοηλεκτρικού φαινομένου και ειδικότερα:
** Οι φωτοβολταϊκοί φωρατές βασίζονται στο φωτοβολταϊκό φαινόμενο:
*** φωτοβολταϊκά στοιχεία ("photocells ή solar cells")
*** φωτοδίοδοι ("photodiodes")
***φωτοτρανζίστορ
***φωτοFET
***φωτοθυρίστορ ("photo-SCR")
** Οι φωτοφωρατές φωτοαγωγιμότητας βασίζονται στο φαινόμενο φωτοαγωγιμότητας:
*** φωτοαντιστάσεις ("photo-resistors")
*** φωτοφωρατές πολλαπλών κβαντικών φρεατίων (MQW ή QWIP)
*** φωτοκάθοδοι λυχνιών εικονοληψίας (photoconductive camera tubes)
** Οι φωτοφωρατές φωτοεκπομπής (photoemissivity) βασίζονται στο κλασσικό φωτοηλεκτρικό φαινόμενο (φωτοεκπομπής):
*** φωτοηλεκτρικά κύτταρα ή φωτοκύτταρα
*** φωτοπολλαπλασιαστές
*** εντατικοποιητές εικόνας (image intesnsifiers)
*** φωτοκάθοδοι λυχνιών εικονοληψίας (photoemissive camera tubes)
** Οι διατάξεις συγκέντρωσης και μεταφοράς φορτίου:
*** CCD (Charge Coupled Devices)
** Οι διατάξεις συγκέντρωσης και έγχυσης φορτίου:
*** CID (Charge Injection Devices)
** Οι διατάξεις CMOS
* Εξαναγκασμένη εκπομπή (Stimulated emission), χρησιμοποιείται:
** σε λέιζερ (lasers)
** injection laser diodes
* Φαινόμενο Lossev, χρησιμοποιείται:
** στις διόδους εκπομπής φωτός (light emitting diodes) or LED
Σημαντικές εφαρμογές της οπτοηλεκτρονικής περιλαμβάνουν:
* Οπτοσυζευκτής (Optocoupler)
* Οπτικές ίνες (optical fiber)
Nami

Η Nami (ελληνικά: Νάμι) είναι χαρακτήρας στο anime και manga "One Piece". Είναι η πλοηγός στο πλήρωμα των Straw-Hat Pirates. Είναι δεινή χαρτογράφος, και το όνειρό της είναι να φτιάξει έναν παγκόσμιο χάρτη. Συχνά αναγκάζεται να διατάζει εκείνη το πλήρωμα αντί για τον καπετάνιο Monkey D. Luffy και τα καταφέρνει πολύ καλά λόγω της ωριμότητας και της εξυπνάδας της. Λατρεύει επίσης τα χρήματα και τους θησαυρούς και κάνει τα πάντα για την απόκτησή τους. Είναι 18 ετών.
Γλώσσα μηχανής

Γλώσσα μηχανής ονομάζουμε μια γλώσσα προγραμματισμού που περιλαμβάνει εντολές γραμμένες 
σε μορφή ακολουθιών bit άμεσα εκτελέσιμες από την Κεντρική Μονάδα Επεξεργασίας (KME). Ονομάζεται γλώσσα μηχανής επειδή μέσω αυτής, και καμίας άλλης, επιτυγχάνεται «επικοινωνία» με τον υπολογιστή. Προγράμματα που γράφονται σε άλλες γλώσσες προγραμματισμού, για να γίνουν εκτελέσιμα πρέπει να «μεταφραστούν» από έναν συμβολομεταφραστή (assembler) σε γλώσσα μηχανής.

Η γλώσσα μηχανής αποτελείται από συμβολοσειρές από 0 και 1, δηλαδή από μια ακολουθία από 0 και 1, όπως για παράδειγμα 00101011010. Κάτι τέτοιο αποτελεί ένα διαφορετικό σύστημα αρίθμησης. Θα μπορούσε κανείς να πει ότι όπως οι άνθρωποι «χρησιμοποιούν» το δεκαδικό σύστημα αρίθμησης, έτσι οι υπολογιστές χρησιμοποιούν το δυαδικό. Οι υπολογιστές, επομένως, είναι προγραμματισμένοι να «καταλαβαίνουν» αριθμούς σε δυαδικό σύστημα. Ένας μνημονικός τρόπος της γλώσσας αυτής είναι η έκφραση των αριθμών αυτών σε δεκαεξαδικό σύστημα.

Είναι προφανές ότι ο προγραμματισμός σε αυτήν την γλώσσα απαιτεί πολύ καλή γνώση της λειτουργίας ενός υπολογιστή και πολύ καλό χειρισμό της γλώσσας αυτής, καθώς συγκριτικά με άλλες γλώσσες υψηλότερου επιπέδου, αυτή είναι η πιο δυσνόητη από έναν ανθρώπινο νου.

Κάθε ψηφίο μιας συμβολοσειράς της γλώσσας μηχανής ονομάζεται bit. Επομένως, η τιμή ενός bit μπορεί να είναι ή 0 ή 1 και τίποτα άλλο. Μια συμβολοσειρά από οκτώ bit ονομάζεται byte.
Καυδιανά δίκρανα

Τα Καυδιανά δίκρανα είναι μια στενωπός στη Σαμνίτιδα, στην Ιταλία, ανάμεσα στις απόκρημνες πλαγιές δυο ορέων της οροσειράς των σαμνιτικών Απεννίνων, κοντά στην πόλη Καύδιον. Πρόκειται για το όρος Βέτσιο (Veccio) ύψους 870 μέτρων προς νότον και για το όρος Σαουκόλι (Sauccoli) ύψους 708 μέτρων προς βορράν εκεί που σήμερα βρίσκεται το χωριό Αρπάγια (Arpaja). Από κει περνούσε η Αππία Οδός. 

Εκεί το 321 π.Χ. κατά τον Δεύτερο Σαμνιτικό Πόλεμο ο ρωμαϊκός στρατός ηττήθηκε κατά κράτος από τους Σαμνίτες, των οποίων ο στρατηγός Πόντιος Ερέννιος ανάγκασε τους νικημένους Ρωμαίους να περάσουν κάτω από έναν ταπεινωτικό ζυγό. Τον ζυγό αυτό σχημάτισαν τρία δόρατα σε σχήμα δικράνου, τα δύο μπηγμένα κάθετα στο έδαφος και το τρίτο πάνω τους σε σχήμα Π.


Κατηγορία:Μάχες ρωμαϊκού στρατού
Κατηγορία:Σαμνίτιδα
Γουλιέλμος Β΄ Βιλλεαρδουίνος

Ο Γουλιέλμος Β΄ Βιλλεαρδουίνος ("Guillaume II de Villehardouin", 1211 – 1 Μαΐου 1278) από τον Οίκο Βιλλεαρδουίνων ήταν ηγεμόνας της Αχαΐας (1246-1278), νεότερος αδελφός και διάδοχος του άτεκνου Γοδεφρείδου Β΄ και γιος του Γοδεφρείδου Α΄. Γεννήθηκε στην Καλαμάτα.

Κατά τη διάρκεια της ηγεμονίας του το Πριγκιπάτο της Αχαΐας απέκτησε τεράστια ισχύ και πλούτο. Παράλληλα όμως, στα χρόνια του σημειώθηκε το πρώτο πλήγμα κατά της Φραγκοκρατίας στην Πελοπόννησο.

Σημαντικό τμήμα του Χρονικού του Μορέως είναι αφιερωμένο στον Γουλιέλμο Β΄ Βιλλεαρδουίνο.
Γεώργιος Παπαδόπουλος

Ο Γεώργιος Παπαδόπουλος (Ελαιοχώρι Αχαΐας, 5 Μαΐου 1919 - Αθήνα, 27 Ιουνίου 1999) ήταν Έλληνας δικτάτορας και ο αξιωματικός που ηγήθηκε του πραξικοπήματος της 21ης Απριλίου, με το οποίο ανέτρεψε την νόμιμη κυβέρνηση εγκαθιδρύοντας στρατιωτική δικτατορία, γνωστή και ως Χούντα των Συνταγματαρχών.

Αν και αρχικά ορκίστηκε υπουργός Προεδρίας στην κυβέρνηση Κόλλια, υπήρξε ο αδιαμφισβήτητος αρχηγός της Χούντας ενώ μετά το Αντικίνημα της 13ης Δεκεμβρίου ανέλαβε ο ίδιος την πρωθυπουργία και μερικά χρόνια αργότερα, το 1973, ορκίστηκε Πρόεδρος της Δημοκρατίας. Στην επίσημη προπαγάνδα του χουντικού καθεστώτος αναφερόταν ως «Αρχηγός της Επανάστασης» και «Πρόεδρος της Εθνικής Κυβερνήσεως». Τον Νοέμβριο του 1973 ανατράπηκε από τον Δημήτριο Ιωαννίδη και τέθηκε σε περιορισμό.

Μετά την αποκατάσταση της Δημοκρατίας, οδηγήθηκε σε δίκη και καταδικάστηκε σε θάνατο, ποινή που μετατράπηκε με απόφαση της Κυβέρνησης σε ισόβια δεσμά, ενώ υποβιβάστηκε στον βαθμό του έφεδρου οπλίτη.
Χουσεΐν ιμπν Αλί

O Χουσεΐν ιμπν Αλί ή Χουσεΐν ιμπν Αλί ιμπν Αμπί Τάλιμπ (8 Ιανουαρίου 626 – 10 Οκτωβρίου 680) ήταν γιος του Αλί ιμπν Αμπί Τάλιμπ και της Φάτιμα Ζάχρα και εγγονός του Προφήτη Μωάμεθ. Θεωρείται ως ο τρίτος ιμάμης των Σιιτών από τους περισσότερους Σιίτες. Ορισμένοι Σιίτες τον αποδέχονται ως δεύτερο ιμάμη. Θεωρείται σημαντική φυσιογνωμία και στο σουνιτικό και στο σιιτικό Ισλάμ, ως μέλος της οικογένειας του Μωάμεθ.

Έχασε τη ζωή του στη Μάχη της Καρμπάλα. Η ημέρα μνήμης του θανάτου του ονομάζεται Ασούρα και είναι μέρα μεγάλου πένθους για τους Σιίτες.

Κατηγορία:Μουσουλμάνοι
Κατηγορία:Άραβες
Κατηγορία:Ιστορία του Ισλάμ
Τόμι Ρεμενγκεσάου

Ο Τόμι Ρεμενγκεσάου ("Tommy Remengesau", 29 Φεβρουαρίου 1956) είναι πολιτικός του Παλάου, πρόεδρος της χώρας από το 2001 ως το 2009 και από το 2013 ως το 2021. Η πρώτη θητεία του τερματίστηκε στις 31 Δεκεμβρίου του 2008. Τον Νοέμβριο του 2012 και του 2016 εξελέγη ξανά πρόεδρος.
Κέλι Μπρουκ

H Κέλι Μπρουκ ("Kelly Brook", πραγματικό όνομα: Κέλι Αν Πάρσονς, "Kelly Ann Parsons", 23 Νοεμβρίου 1979) είναι Αγγλίδα, είναι ηθοποιός, μοντέλο, παρουσιάστρια τηλεοπτικών εκπομπών και σχεδιάστρια μαγιό.
Χασάν ιμπν Αλί

Ο Χασάν ιμπν Αλί ή Χασάν ιμπν Αλί ιμπν Αμπί Τάλιμπ (2 Μαρτίου 625 – 2 Απριλίου 670), κοινώς γνωστός ως Χασάν, ήταν ο μεγαλύτερος γιος της Φάτιμα, κόρης του Μωάμεθ, και του Αλί ιμπν Αμπού Τάλιμπ και ο μεγαλύτερος αδελφός του Χουσεΐν ιμπν Αλί. Οι μουσουλμάνοι τον σέβονται ως εγγονό του ισλαμικού προφήτη Μωάμεθ. Οι περισσότεροι Σιίτες και η Ζαϊντίγια, τιμούν τον Χασάν ως τον δεύτερο ιμάμη, ενώ άλλοι ως τον πρώτο ιμάμη. Ο Χασάν διεκδίκησε το χαλιφάτο μετά το θάνατο του πατέρα του, αλλά παραιτήθηκε μετά από 6 ή 7 μήνες προς χάριν του Μωαβία Α΄, τον ιδρυτή του Χαλιφάτου των Ομεϋαδών. Ο Χασάν ήταν γνωστός για τις δωρεές του στους φτωχούς, την καλοσύνη του στους δούλους και για τις γνώσεις, την ανεκτικότητα και τη γενναιότητά του. Το υπόλοιπο της ζωής του το έζησε στη Μεδίνα, μέχρι που πέθανε σε ηλικία 45 ετών και τάφηκε σε νεκροταφείο της πόλης. Η τελευταία του σύζυγος κατηγορήθηκε ότι τον έχει δηλητηριάσει.
Χορτοφαγία

320px|thumb|right
320px|thumb|right|Οι φακές, τα φασόλια και γενικά τα όσπρια είναι τυπικό μέρος μιας χορτοφαγικής δίαιτας. Μαζί με τους ξηρούς καρπούς αποτελούν τη βασική πηγή πρωτεΐνης
Χορτοφαγία είναι η πρακτική της μη κατανάλωσης κρέατος, συμπεριλαμβανομένων του βοδινού, πουλερικών, ψαριού και των υποπροϊόντων τους, με ή χωρίς τη χρήση γαλακτοών προϊόντων ή αυγών και συμπεριλαμβανομένων των προϊόντων που προέρχονται από ζώα, όπως λαρδί, ζωικό λίπος, ζελατίνη και κωχενίλλη.

Ενώ οι περισσότεροι γαλακτοχορτοφάγοι καταναλώνουν γαλακτοκομικά προϊόντα, η ακραιφνής χορτοφαγία (veganism) είναι μια ιδιαίτερη μορφή χορτοφαγίας που αποκλείει τα γαλακτοκομικά, τα αυγά, το μέλι, και οποιαδήποτε άλλα τρόφιμα που περιέχουν αυτά ή άλλα ζωικά προϊόντα.
Ιωάννης Μαλοκίνης

Ο Ιωάννης Μαλοκίνης (1880 – 1942) ήταν Έλληνας ολυμπιονίκης της κολύμβησης από τις Σπέτσες.

Καταγόταν από αρβανίτικη οικογένεια, η οποία είχε δράσει κατά την Επανάσταση του 1821. Οι αγώνες τον βρήκαν να υπηρετεί τη θητεία του στο θωρηκτό «Ύδρα». Κατέκτησε το χρυσό μετάλλιο στα 100 μέτρα ελεύθερο των ναυτών (όπου λάμβαναν μέρος μόνο Έλληνες ναύτες καραβιών που ήταν αγκυροβολημένα στο λιμάνι του Πειραιά), στους πρώτους σύγχρονους Ολυμπιακούς Αγώνες της Αθήνας, το 1896. Το αγώνισμα έγινε στην ανοιχτή θάλασσα, στη Ζέα, και ο Μαλοκίνης τερμάτισε πρώτος με 2:20:04. Πέθανε στον Πειραιά.
Θωθ

Ο Θωθ ή και Θωτ ή και Τωθ υπήρξε ένας από τους πλέον δημοφιλείς θεούς της αιγυπτιακής θρησκείας. Ήταν θεότητα της Σελήνης και της Σοφίας. Οι αρχαίοι Έλληνες τον προσδιόρισαν ως τον Ερμή τον Τρισμέγιστο.
Μεγάβαζος

Ο Μεγάβαζος ήταν Πέρσης στρατηγός του Δαρείου Α΄ του Υστάσπους, ο οποίος τον εκτιμούσε πάρα πολύ. Επιστρέφοντας ο βασιλιάς από την εκστρατεία του στη Θράκη, άφησε εκεί τον Μεγάβαζο με 80.000 άνδρες για να συμπληρώσει την κατάκτησή της. Πράγματι αυτός υπέταξε όλες τις ελληνικές αποικίες που βρίσκονταν ανάμεσα στον Ελλήσποντο και τον ποταμό Στρυμώνα. Κατόπιν πέρασε τον Στρυμώνα και κατέστησε τον βασιλιά της Μακεδονίας, Αμύντα φόρου υποτελή.
Καταστροφή της Σμύρνης

right|thumb|350px|Η Καταστροφή της Σμύρνης, φωτογραφία από ιταλικό πλοίο, 14η Σεπτεμβρίου 1922.
Με τον όρο καταστροφή της Σμύρνης ή αλλιώς Μεγάλη Πυρκαγιά της Σμύρνης αναφέρονται τα γεγονότα της σφαγής του ελληνικού και αρμενικού πληθυσμού της Σμύρνης από τον κεμαλικό στρατό, καθώς και η πυρπόληση της πόλης, που συνέβησαν τον Σεπτέμβριο του 1922. Η καταστροφή αυτή άρχισε 7 ημέρες μετά την αποχώρηση και του τελευταίου ελληνικού στρατιωτικού τμήματος από τη Μικρά Ασία και μετά την είσοδο του τουρκικού στρατού, του ιδίου του Μουσταφά Κεμάλ και των ατάκτων του στην πόλη. Η φωτιά εκδηλώθηκε αρχικά στην αρμενική συνοικία και συγκεκριμένα από την ανατίναξη της Αρμενικής Εκκλησίας του Αγίου Νικολάου, όπου είχαν καταφύγει τα γυναικόπαιδα και πολιορκούντο από τους Τούρκους. Την πολιορκία την έσπασε με το ασκέρι του ο Έλληνας καπετάνιος Σιδερής (Ισίδωρος) Πανταζόπουλος, που επί πολλά έτη πολεμούσε τους άτακτους Τσέτες ληστές στα γύρω βουνά. Οι Έλληνες μπήκαν μέσα στην εκκλησία και έδωσαν νερό και τρόφιμα στους πολιορκημένους, όμως, οι πολυπληθέστεροι Τούρκοι γρήγορα ανασυντάχθηκαν και παίρνοντας πυρίτιδα από γειτονική πυριταδαποθήκη, περικύκλωσαν και πάλι την εκκλησία και την ανατίναξαν. Με τη βοήθεια του ευνοϊκού για τους Τούρκους ανέμου (που έπνεε αντίθετα από την τουρκική συνοικία) και της βενζίνης με την οποία οι Τούρκοι ράντιζαν τα σπίτια, η φωτιά κατέκαψε όλη την πόλη, εκτός από τη μουσουλμανική και την εβραϊκή συνοικία, και διήρκεσε από τις 31 Αυγούστου έως τις 4 Σεπτεμβρίου (με το παλαιό ημερολόγιο). Σήμερα η επέτειος αυτή στην πραγματικότητα είναι η 13η Σεπτεμβρίου, καθώς την επόμενη χρονιά εισήχθη στην Ελλάδα το νέο ημερολόγιο.
Μ. Καραγάτσης

Ο Μ. Καραγάτσης (23 Ιουνίου 1908 − 14 Σεπτεμβρίου 1960) ήταν Έλληνας πεζογράφος, ένας από τους σημαντικότερους συγγραφείς της «Γενιάς του '30». Το πραγματικό του όνομα ήταν Δημήτριος Ροδόπουλος
Γλώσσα Χανίων

Η Γλώσσα Χανίων είναι χωριό που σήμερα ανήκει στο δήμου Πλατανιά, στην δυτική Κρήτη. Σύμφωνα με την απογραφή του 2011 η Γλώσσα έχει 69 κατοίκους. Βρίσκεται σε υψόμετρο 170 μέτρων. Το χωριό αποτελείται από τέσσερις γειτονιές, τους Κουμαρές, τα Ντουρουδιανά, τα Σκορδιλιανά και τη γειτονιά Α και ως οικισμός είναι διάσπαρτος.

Η Γλώσσα αναφέρεται από το Φραντσέσκο Μπαρότσι το 1577 ως Glossa d' Antiladho στην επαρχία Κισσάμου. Στην απογραφή του Καστροφύλακα το 1583 αναφέρεται ως Glossa da Mulladho (K238) και Glossa Damilladho (K224), με 76 κατοίκους και 22 οφειλώμενες αγγαρείες. Στη απογραφή του 1881 είχε 103 χριστιανούς και 2 τούρκους κατοίκους και το 1900 είχε 113 κατοίκους. Στις επόμενες απογραφές, η Γλώσσα είχε 99 (1920), 55 (1928), 102 (1940), 91 (1951), 108 (1961), 135 (1971), 118 (1981), 90 (2001) κατοίκους.

Το 1925 η Γλώσσα ορίστηκε έδρα ομώνυμης κοινότητας στην οποία υπάγονταν και οι συνοικισμοί Κουμαρές, Μετόχι Χατζή (Τραγανού), Μοθιανά, Σκαφιώτου και Σκορδιλιανά. Οι κάτοικοι της κοινότητας αυτής το 1950 έφθαναν περίπου τους 500 κατοίκους, είχε δημοτικό σχολείο και τηλεφωνική σύνδεση. Οι οικισμοί Σκορδιλιανά και Κουμαρές καταργήθηκαν και προσαρτήθηκαν στη Γλώσσα. Το 1997 η κοινότητα καταργήθηκε και έγινε τμήμα του δήμου Κολυμβαρίου και με το πρόγραμμα Καλικράτης υπάχθηκε στο δήμο Πλατανιά.
Erasure

Οι Erasure είναι συγκρότημα ηλεκτρονικής ποπ μουσικής από το Λονδίνο της Αγγλίας. Δημιουργήθηκαν το 1985 από τους κιμπορντίστες Vince Clarke και Andy Bell.

Θεωρούνται ως ένα από τα πιο επιτυχημένα και μακροβιότερα συγκροτήματα σε αυτό το χώρο. Υπολογίζεται πως έχουν πουλήσει περισσότερα από 26 εκατομμύρια δίσκους παγκοσμίως.
Αθανάσιος Αλεξανδρείας

Ο Αθανάσιος Αλεξανδρείας ή Μέγας Αθανάσιος ή Άγιος Αθανάσιος (περ. 298 – 2 Μαΐου 373) ήταν Πατριάρχης Αλεξανδρείας. Τιμάται ως άγιος από την Ανατολική Ορθόδοξη, την Κοπτική Ορθόδοξη, τη Ρωμαιοκαθολική, τις Λουθηρανικές και τις Αγγλικανικές εκκλησίες. Αποτελεί έναν από τους τέσσερις Πατέρες της Ανατολικής εκκλησίας που φέρουν τον τίτλο «Μέγας» μαζί με τούς Βασίλειο, Φώτιο, και Αντώνιο, και ένας από τους 33 Πατέρες της Ρωμαιοκαθολικής εκκλησίας.

Από πολύ νέος έδειξε την πνευματική κλίση του. Σε ηλικία 25 ετών χειροτονήθηκε διάκονος από τον επίσκοπο Αλεξανδρείας Αλέξανδρο, τον οποίο ακολούθησε στην Α΄ Οικουμενική Σύνοδο το 325, στη Νίκαια της Βιθυνίας. Εκεί αναδείχθηκε πρωτεργάτης στην καταδίκη της διδασκαλίας του Αρείου που χαρακτηρίστηκε αιρετική. Το 328 και σε ηλικία 33 ετών εξελέγη πατριάρχης Αλεξανδρείας.
Τερτυλλιανός

Ο Κόιντος Σεπτίμιος Φλώρης Τερτυλλιανός (στη λατινική, "Quintus Septimius Florens Tertullianus") ή απλά Τερτυλλιανός (155 - 240 μ.X.) ήταν Χριστιανός πρεσβύτερος και πολυγραφότατος συγγραφέας. Ονομάζεται επίσης «Πατέρας της λατινικής (λατινόφωνης) Εκκλησίας». Υπήρξε σφοδρότατος πολέμιος των χριστιανικών αιρέσεων, και ιδιαίτερα του γνωστικισμού. Αργότερα όμως έγινε υποστηρικτής του Μοντανού, ενός Φρύγιου προφήτη και εκστατικού και έθεσε εαυτόν λίγο πολύ εκτός του επίσημου εκκλησιαστικού δόγματος.
Τζόζεφ Ντάλτον Χούκερ

Ο Τζόζεφ Ντάλτον Χούκερ (αγγλ. Joseph Dalton Hooker 30 Ιουνίου, 1817 – 10 Δεκεμβρίου, 1911), Τάγμα της Αξίας, Ιππότης Μέγας Διοικητής του Τάγματος του Αστέρος της Ινδίας, Μέλος του Τάγματος του Λουτρού, Μέλος της Βασιλικής Εταιρείας ήταν Άγγλος βοτανολόγος.
Ιάκωβος Ροδόλφος Κάιζερ

Ο Ιάκωβος Ροδόλφος Κάιζερ (Keyser) ήταν Νορβηγός ιστορικός (1803-1864). Διετέλεσε καθηγητής της Ιστορίας στο Πανεπιστήμιο του Όσλο. Ίδρυσε το μουσείο των σκανδιναβικών αρχαιοτήτων. Έγραψε πολλά έργα σχετικά με την ιστορία της Νορβηγίας, που χαρακτηρίζονται από ευσυνείδητη έρευνα και από τη χρήση μεγάλης ποικιλίας πηγών. Τα κυριότερα έργα του είναι: "Ιστορία της νορβηγικής εκκλησίας υπό τον καθολικισμό, Ιστορία της Νορβηγίας μέχρι το 1867", την οποία συμπλήρωσε και δημοσίευσε ο Rygh.

Κατηγορία:Νορβηγοί ιστορικοί
Μεταγλωττιστής

Μεταγλωττιστής ή μεταφραστής (compiler) ονομάζεται ένα πρόγραμμα υπολογιστή που διαβάζει κώδικα γραμμένο σε μια γλώσσα προγραμματισμού (την πηγαία γλώσσα) και τον μεταφράζει σε ισοδύναμο κώδικα σε μια άλλη γλώσσα προγραμματισμού (τη γλώσσα στόχο). Το κείμενο της εισόδου ονομάζεται "πηγαίος κώδικας" (source code), ενώ η έξοδος του προγράμματος, η οποία συχνά έχει δυαδική μορφή, "αντικειμενικός κώδικας" (object code).

Ο όρος «μεταγλωττιστής» χρησιμοποιείται κυρίως για προγράμματα που μεταφράζουν μια γλώσσα προγραμματισμού υψηλού επιπέδου σε μια γλώσσα χαμηλότερου επιπέδου (όπως η συμβολική γλώσσα ή η γλώσσα μηχανής). Αν το μεταγλωττισμένο πρόγραμμα πρόκειται να εκτελεστεί σε έναν υπολογιστή που έχει διαφορετικό επεξεργαστή ή λειτουργικό σύστημα σε σχέση με την πλατφόρμα που εκτελείται ο μεταγλωττιστής, ο τελευταίος τότε ονομάζεται cross-compiler. Ένα πρόγραμμα που μεταφράζει από μια γλώσσα χαμηλού επιπέδου σε μια υψηλότερου επιπέδου ονομάζεται "decompiler". Ένα πρόγραμμα που μεταφράζει από μια γλώσσα υψηλού επιπέδου σε μια άλλη, επίσης υψηλού επιπέδου, ονομάζεται συνήθως "γλωσσικός μεταφραστής", "μεταφραστής από πηγαίο κώδικα σε πηγαίο κώδικα" ("source to source translator") ή "μετατροπέας γλωσσών". Ένα πρόγραμμα που μεταφράζει τη μορφή εκφράσεων σε άλλη μορφή, διατηρώντας την ίδια γλώσσα, ονομάζεται "language rewriter".

Ένας μεταγλωττιστής μπορεί να περιλαμβάνει οποιαδήποτε από τις εξής λειτουργίες: λεκτική ανάλυση, προεπεξεργασία, συντακτική ανάλυση, σημασιολογική ανάλυση (μετάφραση καθοδηγούμενη από τη σύνταξη), παραγωγή κώδικα και βελτιστοποίηση κώδικα.

Τα σφάλματα προγραμμάτων που προκύπτουν από λανθασμένη μεταγλώττιση είναι πολύ δύσκολο να εντοπιστούν και να αντιμετωπιστούν. Για αυτόν τον λόγο οι κατασκευαστές μεταγλωττιστών κάνουν σημαντικές προσπάθειες για να βεβαιώσουν την ορθότητα λειτουργίας του λογισμικού τους.

Ο όρος μεταγλωττιστής μεταγλωττιστών (compiler-compiler) χρησιμοποιείται συχνά για τις γεννήτριες συντακτικών αναλυτών, που είναι εργαλεία που βοηθούν στην κατασκευή λεκτικών και συντακτικών αναλυτών.
Τζόζεφ Πάρι

Ο Τζόζεφ Πάρι (αγγλ. "Joseph Walcott Parry") είναι πολιτικός από το νησί Νέβις. Έγινε πρωθυπουργός του αυτόνομου Νέβις στις 11 Ιουλίου 2006 και υπηρέτησε ως τις 23 Ιανουαρίου 2013. Είναι ηγέτης του Κόμματος για την Αναμόρφωση του Νέβις (NRP). Στις εκλογές της 10ης Ιουλίου 2006 το κόμμα του Πάρι κέρδισε 3 από τις 5 έδρες, τερματίζοντας τη 14χρονη διακυβέρνηση του Κινήματος των Σκεπτόμενων Πολιτών (CCM).
Νέβις

250px|thumb|H ανατολική ακτή του Νέβις.
Το νησί Νέβις (αγγλικά: "Nevis", προφορά Νίβις) είναι ημιαυτόνομο έδαφος του νησιωτικού κράτους Άγιος Χριστόφορος και Νέβις. Αριθμεί 12.106 κατοίκους, με βάση στοιχεία του 2006. Οι κάτοικοι είναι αφρικανικής καταγωγής. Στις 10 Αυγούστου 1998 το ημιαυτόνομο νησί ψήφισε σε δημοψήφισμα υπέρ της ανεξαρτησίας του, με 61,7%. Ωστόσο, το εν λόγω δημοψήφισμα απέτυχε λόγω της μη συμπλήρωσης του απαραίτητου 66,7% για την έγκριση. Αναπληρώτρια γενική κυβερνήτρια είναι η Μάρτζορι Λ. Μέιναρντ Μόρτον, από την 1 Σεπτεμβρίου 2017. Πρωθυπουργός στο νησί είναι από τις 19 Δεκεμβρίου 2017 ο Μαρκ Μπράντλεϊ.
Ιλχάμ Αλίγιεφ

Ο Ιλχάμ Αλίγιεφ ("İlham Heydər oğlu Əliyev", 24 Δεκεμβρίου 1961-) είναι ο πρόεδρος του Αζερμπαϊτζάν. Διετέλεσε πρωθυπουργός από τον Αύγουστο ως το τέλος Οκτωβρίου του 2003. Στις προεδρικές εκλογές της 15ης Οκτωβρίου του 2003 αναδείχθηκε νικητής, με 77,97% των ψήφων και ανέλαβε καθήκοντα στις 31 Οκτωβρίου, διαδεχόμενος τον πατέρα του, Χεϊντάρ Αλίγιεφ, στην προεδρία της χώρας. Επανεξελέγη τον Οκτώβριο του 2008 , τον Οκτώβριο του 2013 και τον Απρίλιο του 2018.
Αρτούρ Ρασιζάντε

Ο Αρτούρ Ρασιζάντε (αζερ. "Artur Tahir oğlu Rasizadə", συχνά και "Artur Rasizade", γενν. 26 Φεβρουαρίου 1935) είναι πολιτικός από το Αζερμπαϊτζάν, ο οποίος χρημάτισε πρωθυπουργός από το 1996 έως το 2003 και από το 2003 έως τις 21 Απριλίου 2018.

Γεννήθηκε το 1935 στην Γκαντζά. Υπήρξε επί μακρόν μέλος του Κομμουνιστικού Κόμματος, όταν ακόμα η χώρα του ήταν σοσιαλιστική σοβιετική δημοκρατία. Διετέλεσε πρωθυπουργός της χώρας από τις 20 Ιουλίου 1996 ως τις 4 Αυγούστου 2003 και ξανά από τις 4 Νοεμβρίου 2003, οπότε και επέστρεψε στην πρωθυπουργία μετά την εκλογή του Ιλχάμ Αλίγιεφ στην προεδρία.

Τον Απρίλιο του 2018 αντικαταστάθηκε στην πρωθυπουργία από τον Νοβρούζ Μαμάντοφ.
Μαξ Ρόμαν

Ο Μηνάς Τσοχατζόπουλος (Θεσσαλονίκη, 24 Μαΐου 1938 - 17 Φεβρουαρίου 2002), γνωστός με το ψευδώνυμο Μαξ Ρόμαν, ήταν παραγωγός ταινιών. Οργάνωσε την παραγωγή πολλών ξένων ταινιών στην Ελλάδα. Παράλληλα, εμφανίστηκε και ως ηθοποιός σε αρκετές ταινίες, με τελευταία το "Αυτή η νύχτα μένει".
Το 1991 ήταν υποψήφιος για τη θέση του διευθυντή του Φεστιβάλ Θεσσαλονίκης, έχασε όμως από τον Μισέλ Δημόπουλο.
Τα τελευταία χρόνια της ζωής του διέμενε κοντά στην οδό Αχαρνών και ήταν ασθενής και καθηλωμένος στο κρεβάτι του .Κηδεύτηκε στο Α Νεκροταφείο Αθηνών και φίλοι του υπήρξαν ο ηθοποιός Πάντης Κούσης και ο τραγουδιστής και πρώην χορευτής Μιχάλης Ραζής.
Δήμος Γαστούνης

Ο Δήμος Γαστούνης ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πηνειού. Βρισκόταν στο βορειοδυτικό τμήμα του νομού. Ο δήμος είχε (πραγματικό) πληθυσμό 11.523 κατοίκους και καταλάμβανε έκταση 59.325 στρεμμάτων. Έδρα του ήταν η κωμόπολη Γαστούνη, από την οποία πήρε και την ονομασία του.
Ρουσλάνα

H Ρουσλάνα Στεπάνινβα Λυζίτσκο ("Русла́на Степа́нівна Лижи́чко", 24 Μαΐου 1973), ευρέως γνωστή ως Ρουσλάνα, είναι Ουκρανή τραγουδίστρια.

Γεννήθηκε στις 24 Μαΐου 1973 στο Λβιβ. Έγινε παγκοσμίως γνωστή, όταν με το τραγούδι "Wild Dances" (ελλ. Άγριοι Χοροί) (ουκρ. Dyki Tantsi), πήρε μέρος στον Διαγωνισμό Τραγουδιού της Eurovision 2004, κατακτόντας την 1η θέση. Tην ίδια χρονιά και μετά την νίκη της, στην Eurovision, η Ρουσλάνα ταξίδεψε μέχρι το Λας Βέγκας των Η.Π.Α, αφού ήταν υποψήφια για το βραβείο του πιο δημοφιλούς και με περισότερες πωλήσεις των CD για Ουκρανό καλλιτέχνη, στα World Music Awards. Τελικά, κατάφερε να κερδίσει το συγκεκριμένο βραβείο και μέχρι να περάσει το 2004, είχε καταφέρει να πουλήσει πάνω απο 3 εκατομμύρια αντίτυπα του CD "Wild Dances" μόνο στην Ουκρανία, ενώ παράλληλα έγινε πολύ δημοφιλής ως καλλιτέχνης και σε άλλες χώρες, όπως Ρωσία, Ελλάδα, Τουρκία, Ελβετία, Κίνα και άλλες. Μάλιστα, το 2008, τραγούδησε ζωντανά στην τελετή έναρξης των Ολυμπιακών Αγώνων. που πραγματοποιήθηκαν στο Πεκίνο της Κίνας.

Απο το καλοκαίρι του 2006 εώς την άνοιξη του 2007, η Ρουσλάνα ασχολήθηκε και με την πολιτική, αφού ήταν μια από τους Βουλευτές της Ουκρανικής Βουλής, ενώ λίγο πιο πριν, την σεζόν 2004-2005, ήταν υπεράξια πρέσβης της UNISEF. Αυτό την έκανε να αποδείξει πως πέρα απο μια επιτυχημένη καλλιτέχνης είναι και φιλάνθρωπος. Μάλιστα, έχει πάρει τον τίτλο της πιο γνωστής Ουκρανής τραγουδίστριας παγκοσμίως, ενώ το 2013, το περιοδικό "Forbes", την συμπεριέλαβε στην λίστα με τις 10 πιο σημαντικές γυναίκες της χρονιάς. 

Το 1995, παντρεύτηκε τον Ουκρανό παραγωγό και μάνατζερ της (εώς σήμερα), Oleksandr Ksenofontov (Ολεκσάντρ Κσενοφόντοβ).

Το Μάιο του 2014, η υπουργός εξωτερικών των Η.Π.Α, την τίμησε με το βραβείο στις πιο γνωστές γυναίκες διεθνώς ενώ επίσης, έχει ονομαστεί επίτιμη πολίτης, στη γενέτειρά της, το Λβιβ.

Είναι τραγουδίστρια, τραγουδοποιός, παραγωγός, χορεύτρια και γνωρίζει πολλά μουσικά όργανα. Επιπλέον, έχει δώσει την φωνή της, σε κάποιες παραγωγές κινουμένων σχεδίων, ως ηθοποιός.

Είναι η πρώτη καλλιτέχνης σε όλη την Σοβιετική Ένωση που κατάφερε να κάνει πλατινένιο δίσκο, πουλώντας πάνω από 170.000 αντίτυπα στις πρώτες 100 ημέρες, μετά την κυκλοφορία του πρώτου της CD.

Κέρδισε την 1η θέση στον Διαγωνισμό Τραγουδιού της Eurovision 2004, με το τραγούδι Wild Dances και σύνολο 280 πόντως, κάτι που εκείνη την εποχή θεωρούνταν ρεκόρ για νικητή της Eurovision. Μετά απο την νίκη της, έγινε πολύ γνωστή (κυρίως στην Ευρώπη), ενώ για 97 εβδομάδες, η Ρουσλάνα και το Wild Dances ήταν στην πρώτη δεκάδα των Ευρωπαϊκών charts, κατακτόντας επίσης και την 1η θέση στα charts του Βελγίου για 10 συνεχόμενες εβδομάδες. Το 2015, η συμμετοχή και η νίκη της Ρουσλάνα στην Eurovision, συμπεριλήφθηκε στο επίσημο λεύκωμα των καλύτερων συμμετοχών απο χώρες που νίκησαν στα 60 χρόνια της Eurovision.

Το ρεπερτόριο της, περιλαμβάνει κυρίως τραγούδια στα Ουκρανικά, ωστόσο έχει και διασκευές, στα Αγγλικά, Ισπανικά και Λατινικά.
Ελίας Χράουι

Ο Ελίας Χράουι (4 Σεπτεμβρίου 1926 - 7 Ιουλίου 2006) ήταν Λιβανέζος πολιτικός, πρόεδρος της χώρας του από το 1989 μέχρι το 1998.

Γεννήθηκε στις 4 Σεπτεμβρίου 1926. Εξελέγη Πρόεδρος στις 24 Νοεμβρίου 1989, δυο μέρες μετά τη δολοφονία του Ρενέ Μοαουάντ. Ήταν μέλος του ανεξάρτητου Μαρωνιτικού Καθολικού μπλοκ. Το 1995, λίγο πριν λήξει η προεδρική του θητεία, η Εθνοσυνέλευση ψήφισε τροποποίηση του Συντάγματος, παρατείνοντας τη θητεία του για άλλα 3 έτη.

Απέκτησε 3 γιους και 2 κόρες μαζί με τη σύζυγό του, Mouna Jammal. Πέθανε από καρκίνο, στις 7 Ιουλίου 2006.
Γεωφυσική

Γεωφυσική καλείται ο κλάδος των Φυσικών Επιστημών, ο οποίος έχει ως αντικείμενο τη μελέτη των φυσικών φαινομένων που σχετίζονται με και διαδραματίζονται στη Γη με τη χρήση σεισμικών και ηλεκτρομαγνητικών μεθόδων, καθώς και μεθόδων καταγραφής ραδιενεργών φαινομένων.

Στο πεδίο της Γεωφυσικής περιλαμβάνονται οι εξής επιμέρους τομείς:
* Σεισμολογία

* Βαρυτομετρία (μέτρηση και μελέτη του πεδίου βαρύτητας της Γης)

* Μετεωρολογία

* Γεωμαγνητική (μέτρηση και μελέτη του γήινου μαγνητικού πεδίου)

* Ωκεανογραφία

* Υδρολογία (ή Υδρογεωλογία)

* Γεωδυναμική (ποσοτική μελέτη του εσωτερικού της Γης)

* Τεκτονική (μελέτη των γεωλογικών διεργασιών στη Γη)

* Γεωμηχανική

* Ορυκτοφυσική

* Εφαρμοσμένη Γεωφυσική
Η συμβολή της Γεωφυσικής στην κατανόηση αλλά και την πρόβλεψη σεισμών, ηφαιστειακών εκρήξεων, των καιρικών συνθηκών και φαινομένων, καθώς και στον εντοπισμό αποθεμάτων ορυκτού πλούτου (πετρελαίου, αερίων, μεταλλευμάτων και νερού) είναι αποφασιστικής σημασίας.



Κατηγορία:Εφαρμοσμένη και διεπιστημονική φυσική
*
Τζορτζ Μόουζες Χόρτον

O Τζορτζ Μόουζες Χόρτον ("George Moses Horton", 1797? – 1883?), ήταν αφρο-αμερικανός ποιητής. Εγραψε συναισθηματικά ερωτικά ποιήματα και διαμαρτυρίες ενάντια στη δουλεία. Υπήρξε ένας από τους πρώτους μαύρους επαγγελματίες συγγραφείς στην Αμερική.

Το πρώτο του βιβλίο ποίησης είχε τίτλο "Η ελπίδα της ελευθερίας" ("The Hope of Liberty", 1829).



Κατηγορία:Αμερικανοί ποιητές
Κατηγορία:Αμερικανοί διηγηματογράφοι
Χαλίλ Γκιμπράν

Ο Γκιμπράν Χαλίλ Γκιμπράν (), ή Χαλίλ Γκιμπράν, ή «"ο άνθρωπος από τον Λίβανο"», όπως είναι γνωστός στο παγκόσμιο κοινό, υπήρξε ποιητής, φιλόσοφος και καλλιτέχνης (Μπσαρί, 6 Ιανουαρίου 1883 - Νέα Υόρκη, 10 Απριλίου του 1931).
Τζορτζ Κραμπ

O Τζορτζ Κραμπ ("George Crabbe", 24 Δεκεμβρίου 1754 – 3 Φεβρουαρίου 1832) ήταν Άγγλος ποιητής, χειρουργός και κληρικός. Είναι περισσότερο γνωστός για τη ρεαλιστική μορφή αφήγησης και τις περιγραφές της ζωής της εργατικής και μεσαίας τάξης.
Τζοάνα Κρούπα

Η Τζοάνα Κρούπα ή Γιοάνα Κρούπα ("Joanna Krupa", η ορθή πολωνική προφορά είναι: Γιοάνα Κρούπα, 23 Απριλίου 1979) είναι Πολωνή ηθοποιός και μοντέλο.

Η Τζοάνα Κρούπα γεννήθηκε στις 23 Απριλίου του 1979 στη Βαρσοβία της Πολωνίας. Μεγάλωσε στο Σικάγο του Ιλλινόις, στις Η.Π.Α και τώρα μένει στο Λος Άντζελες της Καλιφόρνια. Έχει δύο μικρότερες αδελφές, τη Μάρθα (αγγλ. Martha) και την Καρλίνα (αγγλ. Carlina). Ο πατέρας της Στέβεν Κρούπα (αγγλ. Steven Krupa) είναι ξενοδόχος.
Καρλ Σάντμπεργκ

O Καρλ Σάντμπεργκ ("Carl Sandburg", Γκέιλσμπεργκ, Ιλινόι, 6 Ιανουαρίου 1878 - Φλατ Ροκ, Βόρεια Καρολίνα, 22 Ιουλίου 1967) ήταν Αμερικανός ποιητής, ιστορικός και μυθιστοριογράφος. Καταγόταν από οικογένεια φτωχών Σουηδών μεταναστών, που ήρθαν στον Νέο Κόσμο για καλύτερη τύχη.
Κρίστα Άλλεν

Η Κρίστα Άλλεν ("Krista Allen", 5 Απριλίου 1971) είναι Αμερικανίδα ηθοποιός, γνωστή περισσότερο για τον ρόλο της Εμμανουέλας στη σειρά αισθησιακών ταινιών "Emmanuelle in Space".
Ανυπότακτες Καρδιές

Οι Ανυπότακτες Καρδιές (πρωτότυπος τίλος Rebelde Way) είναι μια βραβευμένη αργεντίνικη νεανική τηλενουβέλλα, παραγωγής του τηλεοπτικού δικτύου Telefe. Ο πρωτότυπος τίτλος της είναι "Rebelde Way" ("Rebelde" στα ισπανικά σημαίνει "επαναστάτης", ενώ η λέξη "Way" προέρχεται από την αγγλική γλώσσα, και πιο συγκεκριμένα είναι μέρος της ονομασίας του ιδιωτικού σχολείου «Elite "Way" School» όπου λαμβάνει τόπο η ιστορία). Η σειρά προβλήθηκε για πρώτη φορά στην Αργεντινή τη σεζόν 2002-2003 και αποτελεί δημιουργία της Κρις Μορένα. Στην Ελλάδα, προβλήθηκε τη σεζόν 2005-2007 από την ΕΤ1 και σημείωσε μεγάλη επιτυχία.
Ωδή στη Χαρά

thumb|250px|Η Ωδή στη Χαρά (μικρό τμήμα)
Η Ωδή στη Χαρά (στα γερμανικά "Ode an die Freude") είναι ωδή που γράφτηκε το 1785 από τον Γερμανό ποιητή και ιστορικό Φρήντριχ Σίλερ την οποία και δημοσίευσε το επόμενο έτος. Η ωδή αυτή που περιλαμβάνει 108 στίχους, στη τελική του μορφή, έγινε ευρύτερα γνωστή όταν μελοποιήθηκε από τον Λούντβιχ βαν Μπετόβεν το 1824, ο οποίος την ενέταξε στο τέταρτο και τελευταίο μέρος της Ενάτης συμφωνίας του, ως χορωδιακή συμφωνία, για τέσσερις σόλο φωνές, χορωδία και ορχήστρα σε ρε μείζονα.

Λιγότερο γνωστές μελοποιήσεις είναι αυτή του Φραντς Σούμπερτ (για φωνή και πιάνο του 1815) και του Πιότρ Τσαϊκόφσκι (για σόλο φωνές, χορωδία και ορχήστρα και στίχους στα ρώσικα, του 1865).
Μάγκι Τσενγκ

H Μάγκι Τσενγκ ("张曼玉", 20 Σεπτεμβρίου 1964) είναι ηθοποιός από το Χονγκ Κονγκ.

Η Μάγκι Τσενγκ πέρασε μεγάλο μέρος της παιδικής της ηλικίας και της εφηβείας στο Ηνωμένο Βασίλειο. Όταν επέστρεψε στο Χονγκ Κονγκ, συμμετείχε στο διαγωνισμό ομορφιάς "Miss Hong Kong" το 1983 και κέρδισε την δεύτερη θέση, ενώ ήταν φιναλίστ και στα καλλιστεία "Miss World" την ίδια χρονιά. Είναι περισσότερο γνωστή για τους ρόλους της στις ταινίες "Ερωτική επιθυμία" ("In the Mood for Love"), "2046" και "Ήρωας" ("Hero"). Έχει βραβευτεί στο Φεστιβάλ των Καννών με το βραβείο της καλύτερης ηθοποιού για τον ρόλο της στη ταινία "Clean" και στο Φεστιβάλ Βερολίνου για την ταινία "Center Stage". Για την ταινία "In the Mood for Love" βραβεύτηκε ως καλύτερη ηθοποιός στα Hong Kong Film Awards και στα Golden Horse Film Awards.

To 1998 παντρεύτηκε τον Γάλλο σκηνοθέτη Olivier Assayas με τον οποίο συνεργάστηκε στις ταινίες "Irma Vep" και "Clean". Ο γάμος τους έληξε το 2001.
Νέα Γη

<br>

Η Νέα Γη (αγγλ. Newfoundland, γαλλ. Terre Neuve) είναι νησί του Καναδά στο άνοιγμα του Κόλπου του Αγίου Λαυρεντίου. Η νήσος της Νέας Γης μαζί με το Λαμπραντόρ αποτελούν την επαρχία της Νέας Γης και του Λαμπραντόρ.

Από το 1583 έως το τέλος του Β΄ Παγκοσμίου Πολέμου, η Νέα Γη ήταν αποικία των Βρετανών. Το 1949, η Νέα Γη ενσωματώθηκε στην Καναδική Συνομοσπονδία.

Σημειώνεται ότι στο Β' Π.Π. η νότιο-ανατολική και ανατολική περιοχή της συμπεριελήφθη στη αμερικανο-βρετανική Συμφωνία αντιτορπιλικών έναντι βάσεων.
Άλφρεντ Ράσελ Γουάλας

Ο Άλφρεντ Ράσελ Γουάλας ("Alfred Russel Wallace", 8 Ιανουαρίου 1823 – 7 Νοεμβρίου 1913), ήταν Ουαλός φυσιοδίφης, εξερευνητής, γεωγράφος, ανθρωπολόγος και βιολόγος. Η ανεξάρτητη πρόταση του Γουάλας για τη θεωρία της εξέλιξης προέτρεψε τον Δαρβίνο να δημοσιοποιήσει την δική του πιο ανεπτυγμένη και βασισμένη σε μεγαλύτερη έρευνα, αλλά ανέκδοτη, θεωρία νωρίτερα από ότι ο ίδιος επιθυμούσε. Ο Γουάλας είναι επίσης γνωστός ως ο "πατέρας της βιογεωγραφίας".
Ίππαρχος ο Ρόδιος

Ο Ίππαρχος ο Νικαεύς (190 π.Χ. – 120 π.Χ.), ή κατά μερικούς Ίππαρχος ο Ρόδιος, ήταν Έλληνας αστρονόμος, γεωγράφος, χαρτογράφος και μαθηματικός. Θεωρείται ο ιδρυτής της τριγωνομετρίας, αλλά είναι πιο διάσημος για την τυχαία ανακάλυψη της μετάπτωσης των ισημεριών. Θεωρείται επίσης από αρκετούς ως ο «πατέρας της Αστρονομίας». Άλλοι τίτλοι που του έχουν αποδοθεί είναι του «μεγαλύτερου αστρονομικού παρατηρητή», «πρίγκιπα της παρατήρησης», ως και του «μεγαλύτερου αστρονόμου της αρχαιότητας», αλλά και «όλων των εποχών». Η υπομονή του, η οξυδέρκειά του αλλά και το βεβαιούμενο ιστορικά πάθος του με ότι καταπιανόταν τον οδήγησαν σε δρόμους που σήμερα, αναλογικά με τα δεδομένα της εποχής του, σίγουρα εντυπωσιάζουν.

Ο Ίππαρχος, ο γιος του Διονυσίου, πέρασε τελικά στην αθανασία το 120 π.Χ. στην παραλία της αγαπημένης του Ρόδου, εκεί απ' όπου φαίνεται ότι έκανε και τις περισσότερες αστρικές του παρατηρήσεις.
Β.Σ. Νάιπολ

O Βιντιαντάρ Σουρατζπρασάντ Νάιπολ (Vidiadhar Surajprasad Naipaul, 17 Αυγούστου 1932 - 11 Αυγούστου 2018), γνωστότερος ως Β.Σ. Νάιπολ (V.S. Naipaul) ή Βίντια Νάιπολ, ήταν συγγραφέας γεννημένος στο Τρινιντάντ, γνωστός για τα μυθιστορήματά του με έμφαση στην αποικιοκρατία της Βρετανικής αυτοκρατορίας. Τιμήθηκε με το βραβείο Νόμπελ Λογοτεχνίας το 2001 και άλλα βραβεία.

Στα ελληνικά μεταφράστηκαν τα έργα του "Mr.Stone and the Khights companion" (Ο κ.Στόουν και οι σύντροφοι των Ιπποτών, μετάφρ. Χρ.Μπάμπου-Παγκουρέλη, "Γκοβόστης") και "Guerrillas" (Αντάρτες, μετάφρ. Κ. Χριστοδούλου, "Γκοβόστης").
Τζον Μάξγουελ Κούτσι

O Τζον Μάξγουελ Κούτσι ("John Maxwell Coetzee", γενν. 9 Φεβρουαρίου 1940), αναφερόμενος συχνότερα ως «Τζ. Μ. Κούτσι», είναι Νοτιοαφρικανός μυθιστοριογράφος, γλωσσολόγος, κριτικός και μεταφραστής. Τιμήθηκε με το βραβείο Νόμπελ Λογοτεχνίας το 2003. Το 2002 εγκαταστάθηκε και ζει στην Αυστραλία (Αδελαΐδα), ενώ από το 2006 είναι και Αυστραλός πολίτης.

Πριν το Βραβείο Νόμπελ, ο Κούτσι είχε βραβευθεί με το νοτιοαφρικανικό λογοτεχνικό βραβείο CNA (τρεις φορές), το γαλλικό Prix Femina Étranger, το Διεθνές Βραβείο Μυθοπλασίας των "Irish Times" και το Βραβείο Μπούκερ (δύο φορές).

Ο Κούτσι γεννήθηκε στο Κέιπ Τάουν. Ο πατέρας του, Ζαχαρίας Κούτσι, ήταν δικηγόρος και δημόσιος υπάλληλος, ενώ η μητέρα του, Βέρα Βέμάγερ, δασκάλα.
Ουαλίς και Φουτουνά

Οι νήσοι Ουαλίς και Φουτουνά (γαλλικά: Wallis et Futuna) είναι μία συστάδα από τρία νησιά, το Ουώλλις, το Φουτούνα και το Αλόφι. Βρίσκονται δυτικά των νήσων Σαμόα και βορειοανατολικά του Φίτζι. Τα νησιά καλύπτουν συνολική έκταση 142 τ.χλμ. και έχουν πληθυσμό 12.067 κατοίκους σύμφωνα με την απογραφή του 2018.

Τα νησιά ανήκουν στη Γαλλία από το 1961. Από το 2003 αποτελούν εδαφική επικράτεια (collectivité d'outre-mer, ή COM). Από το 1961 ως το 2003 ήταν υπερπόντιο έδαφος της Γαλλίας (territoire d'outre-mer ή TOM).
Κριστάννα Λόκεν

Η Κριστάννα Λόκεν ("Kristanna Sommer Loken", γενν. 8 Οκτωβρίου 1979) είναι Αμερικανίδα ηθοποιός και μοντέλο.
Γέφυρα της Αλαμάνας

Η Γέφυρα της Αλαμάνας είναι ονομασία γέφυρας του Σπερχειού ποταμού που βρίσκεται 3 χλμ. δυτικά των Θερμοπυλών. Εκεί ο Αθανάσιος Διάκος, μία από τις μεγαλύτερες ηρωικές μορφές του πρώτου έτους της Ελληνικής επανάστασης του 1821 κατά του Οθωμανικού ζυγού, επέλεξε ν΄ αναμετρηθεί με το ασκέρι του Ομέρ Βρυώνη που κατευθύνονταν στην Αττική. Στην ομώνυμη μάχη που ακολούθησε στις 22 Απριλίου του 1821 συνελήφθη από τους Τούρκους όπου και βρήκε μαρτυρικό θάνατο.
Χαμίντ Καρζάι

Ο Χαμίντ Καρζάι (24 Δεκεμβρίου 1957) είναι πολιτικός από το Αφγανιστάν και ο πρώτος δημοκρατικά εκλεγμένος πρόεδρος της χώρας.

Ο Καρζάι γεννήθηκε στο Κανταχάρ στις 24 Δεκεμβρίου 1957 και ανήκει στην ισχυρή φυλή των Ποπαλζάι, μια φυλή της εθνότητας Παστούν, από την οποία προήλθαν πολλοί Αφγανοί βασιλιάδες. Κατάγεται από οικογένεια που στο παρελθόν υποστήριξε τον μονάρχη Μοχάμεντ Ζαχίρ Σαχ.

Σπούδασε πολιτικές επιστήμες στο Σιμλά (Ινδία) από το 1978 έως το 1983. Μετά τις σπουδές του επισκέφτηκε αρκετές φορές τις ΗΠΑ, όπου έχει συγγενείς. Στα τέλη της δεκαετίας του 1980 επέστρεψε στο Αφγανιστάν για να υποστηρίξει τις αντισοβιετικές δυνάμεις της χώρας. Αφού οι σοβιετικές δυνάμεις εγκατέλειψαν την χώρα, έγινε υπουργός της κυβέρνησης του Μπουρχανουντίν Ραμπάνι.

Αφού ήρθαν στην εξουσία οι Ταλιμπάν, ο Καρζάι κατέφυγε το 1996 στην πρεσβεία του ΟΗΕ. Το 1997 πήγε με συγγενείς του στο Πακιστάν, από όπου τελικά κατέληξε στις ΗΠΑ, όπου διέμεινε τα επόμενα χρόνια.

Μετά την τρομοκρατική επίθεση στους δύο δίδυμους πύργους του Παγκόσμιου Κέντρου Εμπορίου της 11 Σεπτεμβρίου 2003 συνεργάστηκε με τις ΗΠΑ με στόχο την πτώση του καθεστώτος των Ταλιμπάν. Στις 4 Δεκεμβρίου 2001 κιόλας οι αφγανικές φατρίες συμφώνησαν στη Βόννη για τη σύνθεση προσωρινής κυβέρνησης στην μετα-Ταλιμπάν εποχή, με επικεφαλής τον Χαμίντ Καρζάι. Στις 22 Δεκεμβρίου του 2001 έγινε προσωρινός πρόεδρος στη χώρα. Εξελέγη πρόεδρος στις προεδρικές εκλογές της 9 Οκτωβρίου 2004, κερδίζοντας σε 21 από τις 34 επαρχίες. Ανέλαβε καθήκοντα στις 7 Δεκεμβρίου 2004.

Ο Χαμίντ Καρζάι είναι παντρεμένος με την Ζινάτ Καρζάι. Τον Ιούνιο του 2007 εκδηλώθηκε αποτυχημένη απόπειρα δολοφονίας του.
Τζορτζ Έλιοτ

Τζορτζ Έλιοτ (αγγλικά: "George Eliot") είναι το λογοτεχνικό ψευδώνυμο της Μαίρυ Ανν Έβανς (22 Νοεμβρίου 1819 – 22 Δεκεμβρίου 1880), Αγγλίδας μυθιστοριογράφου. Ήταν μία από τις κορυφαίες συγγραφείς της Βικτωριανής εποχής. Τα μυθιστορήματά της, που συνήθως αφηγούνταν τη ζωή στην επαρχιακή Αγγλία, είναι γνωστά για τον ρεαλισμό και την ψυχολογική οξυδέρκειά τους.

Χρησιμοποιούσε ανδρικό λογοτεχνικό ψευδώνυμο, γιατί, όπως είχε πει, ήθελε να είναι σίγουρη ότι θα πάρουν στα σοβαρά τα έργα της. Οι γυναίκες συγγραφείς ήταν ελεύθερες να δημοσιεύουν τα έργα τους με το δικό τους όνομα, αλλά η Έλιοτ ήθελε να εξασφαλίσει ότι δεν θα θεωρούνταν απλά μία συγγραφέας ρομάντζων. Ένας ακόμη λόγος εικάζεται ότι μπορεί να ήταν η επιθυμία της να προστατεύσει την προσωπική της ζωή και να εμποδίσει τη δημιουργία σκανδάλου σχετικά με την σχέση της με τον παντρεμένο φιλόσοφο και λογοτεχνικό κριτικό Τζορτζ Χένρυ Λούις.
Το Τρίγωνο του Μίσους

Το Τρίγωνο του Μίσους (αγγλικά: "Three", γνωστό επίσης με τον τίτλο "Survival Island)" είναι μια ταινία του 2006 σε σενάριο και σκηνοθεσία του Στιούαρτ Ράφιλ. Πρωταγωνιστούν οι Κέλλυ Μπρουκ, Μπίλυ Ζέην και Χουάν Πάμπλο Ντι Πάτσε.
Ντάνιελ Ουίλιαμς

Ο Σερ Ντάνιελ Ουίλιαμς (Sir Daniel Charles Williams) ήταν ο Γενικός Κυβερνήτης της Γρενάδας από το 1996 ως το 2008. Είναι παντρεμένος με 4 παιδιά. Έχει συγγράψει αρκετά βιβλία.
Κιθ Μίτσελ

Ο Κιθ Μίτσελ ("Keith Claudius Mitchell", 1946-) είναι πολιτικός από τη Γρενάδα και πρωθυπουργός από τον Φεβρουάριο του 2013. Ήταν επίσης πρωθυπουργός της νησιωτικής χώρας από τις 22 Ιουνίου του 1995 ως τις 9 Ιουλίου 2008.